Вольга Юр’еўна Бялова

Вольга Юр’еўна Бялова (; ) — беларуская паэтэса, драматург.

 Біяграфія 
Вольга Бялова нарадзілася ў 1985 годзе ў Магілёве.

У 2008 годзе скончыла Беларускі дзяржаўны ўніверсітэт культуры і мастацтваў па спецыяльнасці «‎літаратурная праца (драматургія)»‎. Працавала настаўнікам па класе тэатра і кіраўніком узорнай тэатральнай студыі «В точку!» дзяржаўнай установы адукацыі «‎Магілёўская дзіцячая школа мастацтваў № 1».

Піша на рускай і беларускай мовах. Друкавалася ў газетах і часопісах «‎Магілёўскія ведамасці», «‎Літаратура і мастацтва», «‎Нёман»‎, «‎Маладосць»‎, у калектыўных зборніках Саюза пісьменнікаў Беларусі «‎Прыдняпроўе: Магілёўшчына літаратурная».‎

У 2015 годзе выйшла першая кніга Вольгі Бяловай «Шчасце» — зборнік вершаў і п’ес на рускай і беларускай мовах. У 2016 годзе выйшла другая кніга вершаў «29». Член Саюза пісьменнікаў Беларусі з 2016 года.

Вольга Бялова перамагла на ўсерасійскім конкурсе «Лапа Азора-2016».

П’еса пісьменніцы «Прыгоды Заранкі і Янкі» ішла ў Нацыянальным акадэмічным драматычным тэатры імя Янкі Купалы ў 2008 годзе. Спектакль, пастаўлены ў 2010 годзе па матывах п’есы Вольгі Бяловай «Пчолка Зуза», уваходзіць у рэпертуар Магілёўскага абласнога тэатра лялек.

У 2022 годзе выйшла інтэрв’ю на тэлеканале Беларусь 3 у аўтарскай перадачы Навума Гальперовіча «Суразмоўцы».

У 2025 годзе ў выдавецкім доме «Звязда» выйшла казачна-таямнічая гісторыя Вольгі Бяловай «Савелій, Ліхтарык і Чароўная фарбачка».

Вольга Бялова працуе выкладчыцай у ‎Магілёўскім дзяржаўны каледжы мастацтваў‎, кіраўніком тэатра «‎Атмасфера»‎.

 Узнагароды 

 Прызёр Усерасійскага конкурсу «Лапа Азора»(2016)
 Прэмія Магілёўскага гарадскога выканаўчага камітэта «Дасягненне» ў намінацыі «Літаратурная дзейнасць» (2017)
 Прэмія аблвыканкама ў сацыяльнай сферы ў намінацыі «Культура і мастацтва» (2019)
 Лаўрэат Прэміі Беларускага прафесійнага саюза работнікаў культуры, інфармацыі, спорту і турызму ў сферы культуры і мастацтва за 2021 год у намінацыі «Тэатральнае, экраннае, цыркавое мастацтва»

 Кнігі 

 Шчасце
 29
 Настроение осень
 Савелій, Ліхтарык і Чароўная фарбачка

 Крыніцы 

Катэгорыя:Пісьменнікі Беларусі XXI стагоддзя